Зразумела, новую тэндэнцыю, вызначаную сацыёлягамі ў красавіку, ня варта перабольшваць. Таксама ня варта забываць і пра нявырашаную дагэтуль праблему адзінага кандыдата і наогул пра ўмовы, у якіх ўлада зьбіраецца праводзіць выбары. І ўсё ж пры ўсіх агаворках трэба заўважыць, што перадвыбарчая кампанія перастае быць гульнёю ў адныя вароты. А гэта дазваляе спадзявацца, што верасень сёлета стане не чарговым безальтэрнатыўным тупіком, а раздарожжам на доўгім шляху.